projecte-aina/catalan_government_crawling huggingface dataset:
Des del 13 juny fins al 4 de juliol s'obre un procés de participació ciutadana per recollir la valoració, expectatives i necessitats que tenen sobre l'espai digital
S'ha iniciat el procés participatiu en què els ciutadans i ciutadanes poden aportar la seva valoració, expectatives i necessitats sobre l'espai digital ' La Meva Salut '.
Des del 13 de juny fins al 4 juliol les persones que vulguin donar la seva opinió per millorar el servei que ofereix Servei Català de la Salut (CatSalut) ho poden fer mitjançant la plataforma participa gencat.
Què és l'espai digital 'La Meva Salut'
És on la ciutadania, mitjançant una identificació digital, pot accedir a la seva informació personal de salut, fer consultes i realitzar tràmits electrònics de forma segura i confidencial.
Des del passat mes d'octubre ja permet l'accés de mares i pares o responsables legals de menys de 16 anys.
Actualment s'està treballant per incorporar altres funcionalitats que permetin al ciutadà crear un espai propi i ajustat a les seves necessitats.
I per poder millorar i avançar en el desenvolupament del servei, es vol conèixer l'opinió dels ciutadans i obtenir informació sobre:
Perquè és un espai en què s'obren debats al voltant de polítiques públiques per a incorporar les veus de la ciutadania en les decisions del Govern.
S'adquireix el compromís d'escoltar-les, incorporar-les quan escaigui i explicar a la ciutadania les decisions preses, enriquides amb aquesta participació.
En la millora de 'La Meva Salut' és important proposar un debat per tal que els ciutadans puguin comentar i valorar els aspectes que considerin importants.
La participació es fa en línia i està oberta a tota la ciutadania a través de la plataforma participa.gencat.cat
La Generalitat de Catalunya destinarà un total de 36,7 milions d'euros a ajut oficial al desenvolupament el 2019
El Govern ha aprovat el Pla anual de cooperació al desenvolupament 2019, un document que recull les accions previstes pel Govern en matèria de cooperació internacional.
La dotació pressupostària és de 36,7 milions d'euros.
En concret, es preveu una despesa de 20,32 milions d'euros per a projectes de desenvolupament; 5,95 milions a educació per al desenvolupament; i 4.05 milions per a acció humanitària.
Una de les actuacions més rellevants és la convocatòria de programes concertats biennals.
Es tracta d'actuacions de desenvolupament i educació per al desenvolupament, amb una execució màxima de 30 mesos, i amb una dotació global d'11 milions d'euros per als anys 2019 i 2020.
El Pla incorpora també noves temàtiques, entre les quals destaca l'esport i la seva capacitat de contribució als objectius de desenvolupament global.
Els dies 17 i 18 d'octubre de 2019 tindrà lloc el Congrés 'Esport i Cooperació Internacional'.
Una de les actuacions destacades en clau d'acció humanitària és la resposta de Catalunya al cicló Idai, que va assotar Moçambic el mes de març, i al qual el Govern va respondre activant un conveni amb el Fons Central de Resposta a Emergències de les Nacions Unides (CERF), al qual s'han destinat 290.000 euros.
Es farà el Congrés Internacional d'Esport i Desenvolupament al mes d'octubre
Fes arribar les teves propostes al procés participatiu obert fins al 30 de setembre
El Govern ha obert un procés participatiu amb l'objectiu d'aportar propostes d'actuació per incorporar a l'Estratègia de lluita contra la corrupció a Catalunya.
Aquest document definirà 25 actuacions per enfortir la integritat pública i s'implementarà a l'Administració i a les entitats del sector públic en un termini de dos anys en àmbits com la contractació pública, la protecció d'alertadors, l'anonimització de bústies ètiques o la fiscalitat.
El procés es duu a terme al web participa.gencat.cat.
Des del 16 i fins al 30 de setembre tothom qui vulgui pot fer aportacions a l'estratègia, ja sigui de forma telemàtica o en els quatre tallers que s'han organitzat.
Els tallers presencials tractaran els següents temes:
Els participants rebran un retorn del procés participatiu i se'ls explicarà l'ús de les aportacions en l'elaboració de l'Estratègia.
El Govern es compromet a fer servir els resultats del procés participatiu en la redacció del document.
5.648 corresponen a la taxa d'estabilització i consolidació de l'ocupació temporal i 2.020 a la reposició de jubilacions
El Govern ha aprovat l'oferta d'ocupació pública de 7.668 places de cossos docents per al 2019.
Inclou dues ofertes públiques diferents:
Les ofertes públiques d'ocupació com aquesta es poden executar en un termini de tres anys, per tant, el Departament d'Educació efectuarà en els propers cursos convocatòries d'oposicions massives fins l'any 2022.
Taxa d'estabilització i consolidació de l'ocupació temporal 2019
Són places de mestres d'ensenyament secundari, d'arts plàstiques i disseny, de tècnics de formació professional i d'escoles oficials d'idiomes
El 13 de novembre s'obre el termini per inscriure's a la convocatòria de 151 places del cos subaltern reservades a persones amb discapacitat intel·lectual.
Les sol·licituds es poden presentar fins a l'11 de desembre.
151 places del cos subaltern reservades a persones amb discapacitat intel·lectual
Aquesta convocatòria s'adreça a les persones que tinguin reconeguda una discapacitat intel·lectual i la condició legal de discapacitat/ada amb un grau igual o superior al 33%.
Nivell de coneixements de llengua catalana
En tots dos processos cal acreditar el nivell de coneixements exigit.
Si no es disposa de l'acreditació, cal superar una prova obligatòria i eliminatòria sobre aquests coneixements durant el procés de selecció, sempre que s'hagin superat les proves eliminatòries anteriors.
Les sol·licituds només es poden presentar per internet
Consulta les bases, proves, previsió de dates...
Les noves places corresponen a la categoria de bomber de l'escala bàsica
El 24 de desembre s'obre el termini per inscriure's a la convocatòria de concurs d'oposició de 250 places per accedir a l'escala bàsica del cos de bombers (grup C, subgrup C2).
Els aspirants es poden inscriure fins al 24 de gener de 2020.
Consulteu les bases de la convocatòria per saber com funcionen les proves de la fase d'oposició, com acreditar els mèrits de la fase de concurs i tota la resta d'informació (places, requisits d'accés, calendari, taxes...).
La inscripció a les oposicions té una taxa, que és diferent si es paga presencialment o de forma telemàtica (reduïda), que va dels 9 euros als 29,85 euros.
A més, les persones desocupades i que no percebin cap prestació econòmica estan exemptes de pagament.
S'ha fet pública la convocatòria per incorporar 25 noves places de la categoria de sots-inspector/a del cos de Bombers de la Generalitat.
El termini per presentar sol·licituds de la convocatòria 86/19 comença el 31 de gener i s'allargarà fins el proper 29 de gener de 2020.
El termini d'inscripció finalitza el 24 de gener de 2020
Places que es convoquen, requisits per accedir-hi, calendari, taxes...
Inclou 120 places del cos tècnic de gestors tributaris i 20 places del cos superior d'inspectors tributaris
El Govern ha aprovat l'oferta d'ocupació pública corresponent a l'Agència Tributària de Catalunya.
L'oferta s'ha concretat en 120 places del cos tècnic de gestors tributaris (subgrup A2) i 20 places del cos superior d'inspectors tributaris (subgrup A1), que podran ser objecte de convocatòries parcials en el període de 3 anys.
Les 140 noves places contribuiran a reforçar la plantilla de l'agència catalana, que actualment està integrada per 765 treballadors.
Calendari dels processos selectius
Atès el nombre de places que s'ofereixen, es preveu que es puguin realitzar convocatòries parcials per facilitar la preparació dels aspirants.
Perfil professional dels aspirants
Els aspirants a inspectors tributaris han de tenir títol oficial de doctor, de grau, de llicenciat, d'enginyer o d'arquitecte.
Per la seva banda, els candidats a tècnic tributari hauran d'acreditar la seva titulació universitària oficial de diplomat de primer cicle, d'enginyer tècnic, d'arquitecte tècnic o un grau equivalent.
Tots dos han de tenir coneixement de català (nivell C1 o superior).
El 13 de novembre s'obre el termini per inscriure's a la convocatòria de 760 places del cos superior d'administració.
Les sol·licituds es poden presentar fins al 13 de gener de 2020.
760 places del cos superior d'administració (subgrup A1)
Per accedir a les places de l'opció general, només cal tenir un títol oficial del nivell universitari de grau, doctorat, llicenciatura, enginyeria o arquitectura.
En canvi, els cossos específics requereixen una titulació concreta.
Aquesta convocatòria inclou per primera vegada l'opció de medi ambient.
Nivell de coneixements de llengua catalana
En tots dos processos cal acreditar el nivell de coneixements exigit.
Si no es disposa de l'acreditació, cal superar una prova obligatòria i eliminatòria sobre aquests coneixements durant el procés de selecció, sempre que s'hagin superat les proves eliminatòries anteriors.
Només has de fer una sol·licitud per a totes les opcions a què et vulguis presentar.
En el moment d'omplir el formulari, hauràs d'escollir, per ordre de preferència, en quines opcions vols concursar: general, jurídica, etc. A la imatge queda il·lustrat.
Només has de fer una sol·licitud per a totes les opcions a què et vulguis presentar
Consulta les bases, proves, previsió de dates...
Pots inscriure't del 16 de gener al 4 de febrer
Del 16 de gener al 4 de febrer restarà obert el termini per inscriure's a la convocatòria de concurs oposició de 5.000 places per a l'ingrés als cossos docents per a l'any 2020.
En aquesta nova convocatòria, es manté el canvi d'ordre de les proves que es va incorporar en l'anterior concurs oposició: els candidats hauran de presentar primer la programació i la unitat didàctica (correspondrà al 70% de la puntuació total), i els que en surtin seleccionats, faran la prova pràctica i el temari (correspondrà al 30% de la puntuació total).
Una vegada finalitzada la fase d'oposició, els aspirants que superin ambdues proves hauran d'acreditar els mèrits previstos en la convocatòria.
Amb la puntuació de les fases d'oposició i de concurs els aspirants obtindran una puntuació global que els permetrà estar ordenats dins de cada especialitat i determinar quins seran finalment seleccionats.
L'objectiu és identificar als aspirants que reflecteixen els conceptes de competències bàsiques i de qualitat pedagògica, més enllà de l'estricta memorització.
Les especialitats convocades són:
La convocatòria serà d'accés lliure, per als aspirants que no són funcionaris de carrera de cap cos docent.
Corresponen al cos de professors d'ensenyament secundari, d'escoles oficials d'idiomes, d'arts plàstiques i disseny
i pel cos de mestres de taller d'arts plàstiques i disseny
Places que es convoquen, requisits per accedir-hi, calendari, proves, tribunals...
Es farà una consulta pública prèvia que recollirà les opinions de la ciutadania, les entitats i les organitzacions sindicals
El Govern de la Generalitat regularà amb un decret els criteris i el procediment per a la selecció de personal funcionari interí per a la cobertura de llocs de treball vacants a l'Administració de la Generalitat i el seu sector públic.
Abans, es farà una consulta pública o berta a la ciutadania, les entitats, els sindicats i les associacions afectades.
L'aprovació del decret vol garantir els principis d'igualtat, mèrit, capacitat i publicitat en la selecció del personal funcionari interí, atenent la igualtat d'oportunitats de les persones amb discapacitat.
Així mateix, establirà un procediment àgil, homogeni i electrònic comú a tots els departaments i organismes autònoms.
El termini per inscriure-t'hi finalitza el 17 de juny
El termini per presentar la sol·licitud finalitza el 17 de juny i per participar-hi no es requereix cap titulació acadèmica.
Com funciona el procés selectiu?
Per participar en aquesta convocatòria no es requereix cap titulació acadèmica
En què consisteix, preguntes freqüents, etc.
Recuperart-19 és un innovador programa per millorar l'estat emocional dels professionals sanitaris a través de l'art
S'ha posat en marxa el programa Recuperart-19 destinat als professionals sanitaris que proposa l'ús dels museus com a entorns de reflexió i millora de l'estat emocional.
Les característiques del programa són:
Per participar-hi només caldrà que els professionals sanitaris s'acreditin mostrant la seva identificació a qualsevol dels museus participants, que els hi oferiran l'entrada gratuïta.
Tot seguit se'ls proporcionarà un quadern especialment elaborat.
L'activitat podrà realitzar-se als museus participants a partir de la primera setmana de juliol.
Tota la informació sobre l'estat de les platges està disponible a l'aplicació Platges CAT fins al 25 de setembre
L'Agència Catalana de l'Aigua (ACA) inicia el 22 de juny el control de la qualitat i salubritat de de les aigües de bany (platges i zones d'interior), que s'analitzen des de l'any 1990.
Tota la informació està disponible a l'aplicació web Platges CAT.
En total hi ha 253 zones de bany costaneres i 13 zones de bany interiors.
El període de control finalitza el 25 de setembre.
Cal recordar que a causa de la pandèmia de la COVID-19 s'ha establert un protocol de mesures preventives per la gestió de les platges i zones de bany.
Si l'ACA detecta alguna alteració de la qualitat de l'aigua es publicaran avisos i es recomanarà restringir-hi el bany.
La Generalitat també demana que ningú no es banyi a les platges amb una classificació de qualitat insuficient l'any passat, així com a les desembocadures de rius i altres cursos naturals.
Quines mesures de protecció hi ha a les platges?
Bandera d'estat (vermella, groga o verda), limitacions d'accés, capacitat o permanència, etc.
Hi ha 612 places d'arqueologia, medi ambient, patrimoni cultural i acció social
Si tens entre 14 i 29 anys i vols participar en un dels 35 camps de treball que la Generalitat obre aquest estiu ja pots fer la inscripció directa.
En total s'hi ofereixen 612 places.
Enguany l'oferta s'ha ajustat a les mesures de prevenció, seguretat i higiene que es recullen al protocol específic dels camps de treball.
Cal recordar que s'han anul·lat els camps de treball internacionals.
Estades de 15 dies per a joves per fer voluntariat en un projecte de millora relacionat amb el medi ambient, l'acció social, la recuperació del patrimoni arquitectònic o d'intercanvi cultural.
Enguany la inscripció és directa, no cal fer la preinscripció ni esperar al sorteig
Informació dels camps de treball
Ubicació, modalitat, tipologia, dates, edats i places disponibles
El servei es reprèn el 24 de juny
Tothom qui vulgui anar al Parc de la Muntanya de Montserrat amb mitjans sostenibles i amb unes increïbles vistes ja pot fer-ho, perquè a partir del 24 de juny tornen a funcionar el Cremallera de Montserrat i el Funicular de Sant Joan.
Recorda: A l'interior dels transports públics és obligatori portar mascareta i també als espais on no es pugui garantir la distància interpersonal de dos metres.
El Cremallera de Montserrat connecta Monistrol de Montserrat amb el recinte del Santuari en només tres parades.
A l'estació de Monistrol – Vila hi ha un aparcament gratuït per als visitants, que poden agafar el tren cada 30 minuts aproximadament.
El Funicular de Sant Joan surt des del Santuari i ofereix unes vistes panoràmiques de la vall del riu Llobregat i és el punt de partida per fer excursions a Sant Jeroni o la miranda de Sant joaní l'ermita de Santa Magdalena.
Com a novetat de la temporada d'estiu, s'obre el nou mirador de Sant Joan – Geoparc, ubicat a l'estació superior del funicular.
A partir del juliol es renova l'exposició amb informació sobre la història de Montserrat, les condicions climàtiques, la fauna i la flora.
També hi ha una exposició del cremallera a l'edifici de l'antiga estació de Monistrol - Vila
S'ha obert el mirador de Sant Joan – Geoparc, situat a l'estació superior del funicular
La diversitat de la societat ha d'arribar a la funció pública, les empreses, els mitjans de comunicació i les universitats
A Catalunya, la diversitat segueix lligada encara a les desigualtats socials i, per exemple, el sou mitjà anual de persones treballadores estrangeres és molt inferior al de les persones amb nacionalitat espanyola.
El Govern ha elaborat un informe en què es proposen quinze mesures —deu dirigides al Govern i cinc a la societat per avançar en l'erradicació del racisme a Catalunya.
Les mesures que caldrà abordar des de la societat consisteixen en cinc acords sectorials.
L'informe recomana convocar una reunió de la Comissió Interdepartamental d'Immigració, on es transformin les propostes en accions concretes, i es posi calendari i recursos per executar-les el 2020.
L'informe planteja deu accions per a la Generalitat i cinc propostes a la societat per acabar amb les discriminacions per origen racial o ètnic
El paquet d'ajuts és de 428.000 euros per allotjar 300 temporers i inclou també persones sense llar
Dispositiu d'atenció a temporers situat a la Fira de Lleida
La Generalitat ha ampliat el Contracte Programa amb l'Ajuntament de Lleida i el Consell Comarcal del Segrià per implementar mesures extraordinàries de caràcter social.
La part més important d'aquests ajuts, 428.000 euros, servirà per finançar l'allotjament de fins a 300 temporers i persones sense llar.
El Contracte Programa és el principal instrument de relació entre la Generalitat i els municipis i comarques de Catalunya per al finançament dels serveis socials bàsics proveïts pels ens locals.
El programa també ha incrementat els recursos per al Servei d'Atenció Domiciliària, projectes de voluntariat i serveis d'atenció urgent a dones en situació de violència masclista i els seus fills i filles.
En total, l'ampliació del pressupost del Contracte Programa del Departament per a fer front a les necessitats socials derivades de la COVID-19 és de 539.927 euros a la ciutat de Lleida i de 190.131 euros a la comarca del Segrià.
Es contractaran 5.000 professionals com a mínim entre personal docent i no docent
El proper curs 2020-2021, el Govern invertirà 370 milions d'euros per a fer front a l'emergència educativa que es reparteixen en:
Els centres podran obrir el curs el 14 de setembre amb l'absoluta normalitat que permeten les mesures sanitàries establertes i una organització que es basarà en grups estables de convivència.
Per als postobligatoris, pot haver-hi excepcions i es poden plantejar torns, dies alterns o ensenyament híbrid.
El pas de la primera onada ha confirmat que els infants presenten quadres molt lleus i, majoritàriament, asimptomàtics.
Menys d'un 1% dels casos confirmats per PCR a Catalunya corresponen a menors de 15 anys.
Això ens fa pensar que el proper curs es pot fer en unes condicions de pràctica normalitat, sota tres elements importants arreu:
Pla d'Educació Digital de Catalunya
Una altra mesura destacada de cara al curs que ve és la el Pla d'Educació Digital de Catalunya.
Una iniciativa que s'havia de desplegar en 5 anys però que s'implementarà en 3 cursos, amb un pressupost de 103 milions d'euros extraordinaris.
Es destinaran 233 M€ a la contractació de professorat, 103 M€ per al Pla d'Educació Digital i 33 per a la lluita contra la segregació escolar
També estableix directrius per les sortides familiars, de cap de setmana i vacances
El nou Pla sectorial de represa de la normalitat en l'àmbit residencial vol donar resposta a les necessitats de les persones que hi viuen, incidint sobretot en la identificació precoç dels casos de COVID-19 per evitar-ne la propagació.
El Pla sectorial incideix en els següents aspectes:
El Pla proposa que tots els residents i professionals que treballen en els centres siguin objecte de control clínic i epidemiològic diari per tal d'incidir en una detecció precoç.
D'altra banda, les residències categoritzaran els espais en funció dels grups de risc que acullin.
També es manté la classificació de les residències en vermelles, taronges i vermelles.
Les persones que ingressin han de disposar d'una PCR negativa realitzada en un termini inferior a les 24-48 h els dies previs preferiblement, mai més enllà de 5 dies, així com la declaració de la família conforme no ha estat en contacte estret amb cap cas sospitós, probable o confirmat de COVID-19 en els darrers 10 dies.
Les visites s'autoritzen a persones que viuen en residències classificades com a verdes i taronges.
Es deneguen les visites als centres que encara no mostrin un control adequat de la infecció.
En aquests casos s'autoritzarà les vistes de familiars quan el suport i procés d'atenció a les persones ho aconsellin i especialment en situació de final de vida
Sortides de curta durada, caps de setmana i vacances
Els residents més autònoms poden sortir sols sempre i quan tinguin capacitat per complir les mesures de protecció establertes com ara l'ús de mascareta i la correcta higiene de mans.
També es podran autoritzar sortides familiars d'un dia.
En el cas de sortides de cap de setmana i vacances també se seguirà el mateix procediment.
Així mateix, per estades superiors a 3 setmanes, cal fer aïllament preventiu en zona groga.
Fa especial incidència en la detecció precoç i en la recuperació de la normalitat i l'activitat en els centres
Els camps de treball són estades d'estiu en què es combinen activitats lúdiques i de lleure amb la realització de tasques de servei a la comunitat, ja sigui ajudant persones, fent tasques de protecció de la natura o realitzant intervencions en el patrimoni.
Aquestes activitats són idònies per als joves, atenent al component social, a l'intercanvi cultural que es propicia i a la relació amb l'entorn local i aposten per la millora qualitativa dels projectes.
A diferència d'anys anteriors, per aquest 2020 no hi haurà ni preinscripció ni un sorteig posterior de places, sinó que els i les joves interessats/ades en participar poden fer la inscripció directament per mitjà del portal de reserves.
El programa s'adreça a joves d'entre 14 i 29 anys residents a Catalunya (en funció de la modalitat del camp de treball).
Ja està oberta la convocatòria per demanar la beca general per als estudis universitaris del curs 2019-2020.
Les beques, que atorga el Ministeri d'Educació i Formació Professional, es poden sol·licitar fins al 15 d'octubre.
L'Agència de Gestió d'Ajuts Universitaris i de Recerca (AGAUR) gestionarà i resoldrà les sol·licituds dels estudiants que cursin estudis a una universitat catalana més dels estudiants de la Universitat Oberta de Catalunya, independentment d'on es trobi localitzat el seu domicili familiar.
Es tindrà en compte la nota mitja de l'expedient.
Es tindrà en compte la nota mitja de l'expedient
La sol·licitud s'ha de fer per Internet
Recreen situacions quotidianes d'una família catalana
Nova imatge del 012 a les càpsules informatives
El servei d'atenció telefònica de la Generalitat, el 012, renova la imatge de les càpsules informatives i presenta un nou eslògan: «El 012, la millor resposta».
Els microespais informatius es començaran a emetre per ràdio, televisió i xarxes socials de la Generalitat a partir del 14 de novembre.
Els espots i les falques radiofòniques estaran protagonitzats per una família de ficció, la família 012: un pare, una mare i una filla adolescent, interpretats pels actors Josep Julien, Cristina Brondo i Nicole Campdepadrós.
I per una veu en off, interpretada per Montse Llussà.
Pau Serracant és el director i guionista d'aquests espais.
La família 012 viurà situacions quotidianes en les quals l'ajuda del 012, per fer un tràmit o per resoldre un problema, els resultarà imprescindible.
A banda del canvi de disseny, els microespais del 012 també canvien d'eslògan: del «012, la Generalitat al teu costat» al «El 012, la millor resposta».
El canvi d'eslògan obeeix a la voluntat de posar en valor les fonts d'informació segures, les que proveeixen a la societat de dades contrastades, útils i destinades a millorar la qualitat de vida de la ciutadania, i d'evitar les notícies falses ( fake news ).
Els actors Josep Julien, Cristina Brondo i Nicole Campdepadrós, amb la veu en off de la locutora Montse Llussà, protagonitzaran els nous anuncis